Magister Philippus curie Senonensis officialis omnibus presentes litteras inspecturis in Domino salutem. Noverint universi quod Gilo filius defuncti Manasserii Ribaudi, et Agnes uxor ejus in Senonense curia constituti, quandam terram quam habebant apud Corgenetum et quoddam pratum juxta domum religiose mulieris Hudeardis converse Vallislucentis situm, monachis Vallislucentis in perpetuam elemosinam donaverunt, sese in manu nostra devestientes de terra et prato supradictis. Hanc autem donationem, Milo filius eorum laudavit et concessit. Actum anno Gracie M° CC° terciodecimo die Lune ante festum beati Andree apostoli.